2016O0023 — SL — 17.08.2016 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

popravljena z:

▼B

SMERNICA EVROPSKE CENTRALNE BANKE (EU) 2016/1386

z dne 2. avgusta 2016

o spremembi Smernice ECB/2013/7 o statistiki imetij vrednostnih papirjev (ECB/2016/23)

Člen 1

Spremembe

Smernica ECB/2013/7 se spremeni:

Ta smernica določa obveznosti NCB poročati ECB statistiko imetij vrednostnih papirjev, zbrano v skladu z Uredbo (EU) št. 1011/2012 (ECB/2012/24), in okvir za upravljanje kakovosti podatkov za to statistiko, ki je namenjen za zagotovitev popolnosti, točnosti in skladnosti izhodnih podatkov z dosledno uporabo pravil o standardih kakovosti za te podatke.“;

4. ‚baza podatkov statistike imetij vrednostnih papirjev Evropskega sistema centralnih bank‘ ali ‚SHSDB‘ pomeni tehnični mehanizem za pripravo podatkov, zbranih na podlagi te smernice in Uredbe (EU) št. 1011/2012 (ECB/2012/24), ki ga upravljata ECB in Deutsche Bundesbank;

3. ‚upravljanje kakovosti podatkov‘ pomeni zagotavljanje, preverjanje in ohranjanje kakovosti izhodnih podatkov z uporabo ciljev upravljanja kakovosti podatkov, meril za upravljanje kakovosti podatkov in pragov upravljanja kakovosti podatkov;

4. v členu 3 se odstavka 1 in 2 nadomestita z naslednjim:

„1. NCB zbirajo in poročajo ECB statistične informacije o imetjih vrednostnih papirjev s kodo ISIN, ki jih predložijo poročevalske enote za podatke po sektorjih, po posameznih vrednostnih papirjih v skladu s shemami poročanja iz dela 1 (tabele 1 do 3) in dela 2 (tabele 1 do 3) Priloge I ter v skladu s standardi za elektronsko poročanje, ki so določeni posebej, za naslednje vrste instrumentov: dolžniške vrednostne papirje (F.31 in F.32); delnice, ki kotirajo na borzi (F.511), in delnice ali enote investicijskih skladov (F.521 in F.522).

Obveznosti poročanja NCB zajemajo stanja ob koncu četrtletja in: (i) finančne transakcije ob koncu četrtletja za referenčno četrtletje ali (ii) podatke ob koncu meseca ali koncu četrtletja, ki so potrebni za izpeljavo finančnih transakcij, kakor je določeno v odstavku 2. NCB poročajo tudi stanja ob koncu leta, kakor je določeno v členu 3(2b) Uredbe (EU) št. 1011/2012 (ECB/2012/24), v skladu s shemo poročanja iz dela 3 (tabele 1 do 2) Priloge I.

Finančne transakcije ali podatki, potrebni za izpeljavo finančnih transakcij, ki jih dejanske poročevalske enote poročajo NCB v skladu z delom 1 poglavja 1 Priloge I k Uredbi (EU) št. 1011/2012 (ECB/2012/24), se merijo, kakor je določeno v delu 3 Priloge II k Uredbi (EU) št. 1011/2012 (ECB/2012/24).

2. NCB poročajo ECB podatke, navedene v odstavku 1, za naslednja referenčna obdobja in v skladu z naslednjimi roki:

(a) v zvezi z imetji vrednostnih papirjev, ki jih imajo rezidenčni vlagatelji, razen NCB, imetji vrednostnih papirjev, ki jih imajo rezidenčni skrbniki v skrbništvu za stranke, ki so rezidenti drugih držav članic euroobmočja, ter imetji vrednostnih papirjev, ki so jih izdali subjekti euroobmočja in jih imajo rezidenčni skrbniki v skrbništvu za stranke, ki so rezidenti zunaj euroobmočja: (i) NCB četrtletno poročajo podatke o stanjih ob koncu četrtletja po posameznih vrednostih papirjih do zaključka poslovanja na 70. koledarski dan po koncu četrtletja, na katero se podatki nanašajo; (ii) NCB poročajo: (1) četrtletno transakcije po posameznih vrednostnih papirjih in, kadar je mogoče, druge spremembe obsega za referenčno četrtletje do zaključka poslovanja na 70. koledarski dan po koncu četrtletja, na katero se podatki nanašajo; ali (2) stanja po posameznih vrednostnih papirjih in, kadar je mogoče, druge spremembe obsega, ki so potrebni za izpeljavo transakcij. V zadnjem primeru NCB poročajo v skladu s pristopi, opisanimi v delu 1 poglavja 1 Priloge I k Uredbi (EU) št. 1011/2012 (ECB/2012/24), do zaključka poslovanja na 70. koledarski dan po koncu četrtletja, na katero se podatki nanašajo, kadar gre za četrtletne podatke po posameznih vrednostnih papirjih, in na 63. koledarski dan po koncu meseca, na katerega se podatki nanašajo, kadar gre za mesečne podatke po posameznih vrednostnih papirjih;